Իլլարիոն Վորոնցով-Դաշկով

Կոմս Իլլարիոն Իվանովիչ Վորոնցով-Դաշկով (, ), ռուս պետական գործիչ, գեներալ-լեյտենանտ, կոմս։

1859-1862 թվականներին մասնակցել է Կովկասյան պատերազմներին, 1865-1867 թվականներին՝ Թուրքեստանում մղվող կռիվներին, 1877- 1878 թթ.-ի ռուս-թուրքական պատերազմին։ 1905-1915 թվականներին եղել է Կովկասի փոխարքա։ Սիրաշահել է տեղական, մասնավորապես հայ բուրժուազիային, նպաստել երկրամասում մի շարք տնտեսական բարեփոխումների իրականացմանը։

Վորոնցով-Դաշկովի պնդմամբ Նիկոլայ II-ը 1905 թվականի օգոստոսի 1-ին ստորագրել է հրամանագիր 1903 թվականին բռնագրավված հայկական եկեղեցական ունեցվածքը վերադարձնելու և հայկական դպրոցները վերաբացելու մասին։ Վորոնցով-Դաշկովի միջնորդությամբ Ռուսաստանի կառավարությունը ստանձնել է Թուրքիայում հայկական բարենորոգումների անցկացման նախաձեռնությունը։ Առաջին համաշխարհային պատերազմի սկզբին բանակցել է Հայ ազգային բյուրոյի հետ և ձեռնամուխ եղել հայկական կամավորական գնդերի կազմակերպմանը (ռուսական բանակի կազմում)՝ Թուրքիայի դեմ պատերազմելու համար։

Ծանոթագրություններ

Արտաքին հղումներ 
 Վորոնցովների ընտանիքի առցանց թանգարան  

Սանկտ Պետերբուրգ քաղաքում ծնվածներ
Ռուս պետական գործիչներ
Պատվո լեգեոնի շքանշանի կոմանդորներ
Ռուս քաղաքական գործիչներ
Ռուսական կայսրության քաղաքական գործիչներ